|  |  |
| --- | --- |
| ***ΕΦΟΡΕΥΤΙΚΗ ΕΠΙΤΡΟΠΗ*** ***ΓΙΑ ΤΗΝ ΑΝΑΔΕΙΞΗ ΤΩΝ ΕΚΠΡΟΣΩΠΩΝ******ΤΩΝ ΔΙΟΙΚΗΤΙΚΩΝ ΥΠΑΛΛΗΛΩΝ*** ***ΣΤΗ ΣΥΓΚΛΗΤΟ ΚΑΙ ΣΤΗ ΜΟ.ΔΙ.Π. ΤΟΥ Τ.Ε.Ι. ΘΕΣΣΑΛΙΑΣ*** |   |

**ΠΡΑΚΤΙΚΟ**

**ΣΥΝΕΔΡΙΑΣΗΣ ΕΦΟΡΕΥΤΙΚΗΣ ΕΠΙΤΡΟΠΗΣ**

**Αριθ. 1/10-11-2017**

Σήμερα **10 Νοεμβρίου 2017**, ημέρα **Παρασκευή** και ώρα **09:00**, η τριμελής Εφορευτική Επιτροπή, η οποία συγκροτήθηκε με την υπ’ αριθ. 6165/8-11-2017 (ΑΔΑ: 6ΑΛΦ46914Κ-ΦΧΜ) απόφαση του Πρύτανη του ΤΕΙ Θεσσαλίας, συνήλθε σε συνεδρίαση στη .Βιβλιοθήκη του Ιδρύματος, σύμφωνα με την υπ’ αριθ. 1/08-11-2017 πρόσκληση της Προέδρου της Επιτροπής Καλλιόπης Σιώκη.

Παρόντες είναι οι:

1. Σιώκη Καλλιόπη, Πρόεδρος της Ε.Ε.
2. Παλαιοχωρλίδης Ηλίας, Τακτικό Μέλος της Ε.Ε.
3. Βαϊούλη Ζωή, Τακτικό Μέλος της Ε.Ε.

Χρέη Γραμματέα κατά τη συνεδρίαση ασκεί η Ζωή Βαϊούλη.

Μετά τη διαπίστωση απαρτίας, η Πρόεδρος της τριμελούς Εφορευτικής Επιτροπής εισηγείται το μοναδικό θέμα της συνεδρίασης, σύμφωνα με την ημερήσια διάταξη.

***«Εξέταση εκλογιμότητας και ανακήρυξη των υποψηφίων διοικητικών υπαλλήλων στη Σύγκλητο και στη ΜΟ.ΔΙ.Π. του Τ.Ε.Ι. Θεσσαλίας»***

H Πρόεδρος της τριμελούς Εφορευτικής Επιτροπής ενημερώνει τα μέλη ότι κατέθεσαν οι κάτωθι αιτήσεις υποψηφιότητας (ανά χρονολογική σειρά), όπως προκύπτει από τις υποβληθείσες αιτήσεις μέχρι τη λήξη της προθεσμίας υποβολής υποψηφιοτήτων:

Στη **Σύγκλητο** του Τ.Ε.Ι. Θεσσαλίας:

1. Υπ’ αρ. 5811/26-10-2017 αίτηση υποψηφιότητας του κ. Κωνσταντίνου Τιβικέλη.

Στη **ΜΟ.ΔΙ.Π.** του Τ.Ε.Ι. Θεσσαλίας:

1. Υπ’ αρ. 6013/3-11-2017 αίτηση υποψηφιότητας του κ. Ιωάννη Συνεφακόπουλου.

Τα μέλη της τριμελούς Εφορευτικής Επιτροπής αφού εξέτασαν εάν πληρούνται οι προϋποθέσεις του νόμου για την υποβολή υποψηφιότητας για καθένα εκ των υποψηφίων για τη θέση του εκπροσώπου των διοικητικών υπαλλήλων στη Σύγκλητο και στη ΜΟ.ΔΙ.Π. του Τ.Ε.Ι. Θεσσαλίας, καθώς και αν συντρέχουν στο πρόσωπο τους κωλύματα εκλογιμότητας, μετά από διαλογική συζήτηση και αφού έλαβαν υπόψη:

1. Τις διατάξεις του άρθρου 13 «Σύγκλητος» και των παρ. 2, 11 και 12 του άρθρου 84 «Τελικές και μεταβατικές διατάξεις Κεφαλαίων Α΄ έως Ε΄» του ν. 4485/2017 (ΦΕΚ Α΄114) «Οργάνωση και λειτουργία της ανώτατης εκπαίδευσης, ρυθμίσεις για την έρευνα και άλλες διατάξεις».
2. Το Π.Δ. 83/2013 *«Μετονομασία του Τ.Ε.Ι. Λάρισας σε Τ.Ε.Ι. Θεσσαλίας – Μετονομασία Σχολής και Τμημάτων – Συγχώνευση Τμημάτων – Κατάργηση Παραρτημάτων και Τμημάτων – Συγκρότηση Σχολών του Τ.Ε.Ι. Θεσσαλίας»* (ΦΕΚ Α΄123), όπως τροποποιήθηκε και συμπληρώθηκε με το Π.Δ.127/2013 (ΦΕΚ Α΄190).
3. Τις διατάξεις της παρ. 2 του άρθρου 14 «Μονάδα διασφάλισης της ποιότητας» του ν. 4009/2011 (ΦΕΚ Α΄195) «Δομή, λειτουργία, διασφάλιση της ποιότητας των σπουδών και διεθνοποίηση των ανωτάτων εκπαιδευτικών ιδρυμάτων», όπως τροποποιήθηκε και ισχύει.
4. Την υπ΄ αρ. 153348/Ζ1/15-9-2017 (ΦΕΚ Β΄3255) Υπουργική Απόφαση, με θέμα: «Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π. και Ε.Τ.Ε.Π., των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του ν. 4485/2017 (Α΄114)» και ειδικότερα τις διατάξεις της παρ. 2 του άρθρου 2 «Υποβολή υποψηφιοτήτων – Ανακήρυξη υποψηφίων – Εκλογικοί κατάλογοι» και του άρθρου 9 «Ανάδειξη εκπροσώπων».
5. Την υπ΄ αρ. 5801/25-10-2017 (ΑΔΑ: ΨΩ3Α46914Κ-ΑΘΤ) προκήρυξη εκλογών για την ανάδειξη των εκπροσώπων των διοικητικών υπαλλήλων στη Σύγκλητο και στη ΜΟ.ΔΙ.Π. του Τ.Ε.Ι. Θεσσαλίας.
6. Το υπ΄ αρ. 5373/5-10-2017 έγγραφο του Πρύτανη του Τ.Ε.Ι. Θεσσαλίας, με το οποίο κοινοποιήθηκε η υπ΄ αρ. 5227/28-9-2017 απόφασή του, με θέμα: *«Οριστικοποίηση εκλογικών καταλόγων για τη διενέργεια εκλογών για την α*νάδειξη των εκπροσώπων των διοικητικών υπαλλήλων στη Σύγκλητο και στη ΜΟ.ΔΙ.Π. του Τ.Ε.Ι. Θεσσαλίας».
7. Την υπ΄αρ. 6165/8-11-2017 (ΑΔΑ: 6ΑΛΦ46914Κ-ΦΧΜ) απόφαση του Πρύτανη του Τ.Ε.Ι. Θεσσαλίας, με θέμα: «Συγκρότηση τριμελούς εφορευτικής επιτροπής για τη διεξαγωγή εκλογών ανάδειξης των εκπροσώπων των διοικητικών υπαλλήλων στη Σύγκλητο και στη ΜΟ.ΔΙ.Π. του Τ.Ε.Ι. Θεσσαλίας».
8. Την αριθμ. 5811/26-10-2017 αίτηση υποψηφιότητας του κ. Κωνσταντίνου Τιβικέλη ως εκπροσώπου των διοικητικών υπαλλήλων στη Σύγκλητο του Τ.Ε.Ι. Θεσσαλίας.
9. Την αριθμ. 6013/3-11-2017 αίτηση υποψηφιότητας του κ. Ιωάννη Συνεφακόπουλου ως εκπροσώπου των διοικητικών υπαλλήλων στη ΜΟ.ΔΙ.Π. του Τ.Ε.Ι. Θεσσαλίας.
10. Το από 6126/09-11-2017 έγγραφο του Τμήματος Προσωπικού της Δ/νσης Διοικητικού, σχετικά με την πλήρωση των προϋποθέσεων υποβολής υποψηφιότητας και τη μη ύπαρξη κωλυμάτων εκλογιμότητας των ανωτέρω υποψηφίων διοικητικών υπαλλήλων ως εκπροσώπων τους στα ανωτέρω συλλογικά όργανα.

**Α π ο φ α σ ί ζ ο υ μ ε ο μ ό φ ω ν α**

1. **Ανακηρύσσουμε μοναδικό υποψήφιο για τη θέση του εκπροσώπου των διοικητικών υπαλλήλων στη Σύγκλητο του Τ.Ε.Ι. Θεσσαλίας τον Κωνσταντίνο Τιβικέλη,** διότι πληροί τις προϋποθέσεις του νόμου για την υποβολή υποψηφιότητας και στο πρόσωπο του δεν συντρέχουν κωλύματα εκλογιμότητας.
2. **Ανακηρύσσουμε μοναδικό υποψήφιο για τη θέση του εκπροσώπου των διοικητικών υπαλλήλων στη ΜΟ.ΔΙ.Π. του ΤΕΙ Θεσσαλίας** τ**ον Ιωάννη Συνεφακόπουλο,** διότιπληροί τις προϋποθέσεις του νόμου για την υποβολή υποψηφιότητας και στο πρόσωπο του δεν συντρέχουν κωλύματα εκλογιμότητας.
3. Τη ανάρτηση του ανωτέρω πίνακα των υποψηφίων στην κεντρική ιστοσελίδα του Ιδρύματος.
4. Κάθε εκλογέας εγγεγραμμένος στους εκλογικούς καταλόγους του Ιδρύματος καθώς και ο κάθε υποψήφιος, ο αντιπρόσωπος ή ο αναπληρωτής του έχουν δικαίωμα να υποβάλουν εγγράφως ένσταση ενώπιον της τριμελούς Εφορευτικής Επιτροπής για έλλειψη νόμιμων προσόντων και τη συνδρομή κωλυμάτων σε υποψηφίους του ως άνω πίνακα και γενικά για παραβίαση των διατάξεων του νόμου κατά την ανακήρυξη των υποψηφίων, το αργότερο δύο (2) εργάσιμες ημέρες πριν από τη διεξαγωγή της ψηφοφορίας, σύμφωνα με τις διατάξεις του άρθρου 7 της υπ΄ αρ. 153348/Ζ1/15-9-2017 Υ.Α..

Η τριμελής Εφορευτική Επιτροπή αποφαίνεται αιτιολογημένα επί της ένστασης το αργότερο μέσα σε μία (1) ημέρα από την υποβολή της και επί αποδοχής της αναμορφώνει τον ως άνω πίνακα υποψηφίων και μέσα στην ίδια προθεσμία τοιχοκολλά τον αναμορφωμένο πίνακα σε εμφανές σημείο του Ιδρύματος και τον αναρτά στην κεντρική ιστοσελίδα του Ιδρύματος.

Στο σημείο αυτό, μη υπάρχοντος άλλου θέματος, η Πρόεδρος κηρύσσει το πέρας της συνεδρίασης της Εφορευτικής Επιτροπής.

Τα μέλη διάβασαν το πρακτικό και υπέγραψαν όπως παρακάτω:

|  |  |
| --- | --- |
| **Η Πρόεδρος** | **Τα Μέλη της ΕΕ** |
| **Καλλιόπη Σιώκη** | **Ηλίας Παλαιοχωρλίδης** **Ζωή Βαϊούλη**  |
|  |  |

Οι υπογραφές έχουν τεθεί στο πρωτότυπο το οποίο τηρείται στο αρχείο της Προέδρου της Εφορευτικής Επιτροπής